

**ԵՐԵՎԱՆ ՔԱՂԱՔԻ ՇԵՆԳԱՎԻԹ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ÐÐ, ù. ºñ¨³Ý, ¶. ÜÅ¹»ÑÇ 26, ÷áëï³ÛÇÝ ¹³ëÇãª 0026 Ñ»é `(+374 11) 518811, ¿É. ÷áëï ` shengavit@yerevan.am**

**N Ն/33379-22 31 հոկտեմբերի 2022թ.**

**ԵՐԵՎԱՆԻ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄԻ**

**ԵՐԵՎԱՆԻ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄԻ**

**ԳՆՈՒՄՆԵՐԻ ՎԱՐՉՈՒԹՅԱՆ ՊԵՏԻ**

**ԺԱՄԱՆԱԿԱՎՈՐ ՊԱՇՏՈՆԱԿԱՏԱՐ**

**ԻՍԿՈՒՀԻ ՕՍԻՊՅԱՆԻՆ**

**Ծ Ա Ն ՈՒ Ց ՈՒ Մ**

**Պայմանագիրը միակողմանի (ամբողջությամբ) լուծելու մասին**

Հարգելի՛ տիկին Օսիպյան,

Երևանի քաղաքապետարանի և «Էմ-Էտ Գրուպ»ՍՊԸ-ի միջև 15.04.2022թ. կնքվել է ԵՔ-ԷԱՃԱՊՁԲ-22/77-1ծածկագրով ապրանքների մատակարարման գնման պայմանագիր, ըստ որի պետք է իրականացվեին Շենգավիթ վարչական շրջանի ղեկավարի աշխատակազմի կարիքների համար տնտեսական ապրանքների մատակարարում:

1.1 կետի համաձայն՝ «Վաճառողը պարտավորվում է սույն պայմանագրով (այսուհետ` պայմանագիր) սահմանված կարգով, ծավալներով, ժամկետներում և հասցեով Գնորդին մատակարարել պայմանագրի N 1 հավելվածով` Տեխնիկական բնութագրով նախատեսված ապրանքը (այսուհետ` ապրանք), իսկ Գնորդը պարտավորվում է ընդունել ապրանքը և վճարել դրա համար։ Ապրանքի մատակարարման ժամանակացույցը սահմանված է սույն պայմանագրի N 2 հավելվածով»:

Պայմանագրի անբաժանելի մասը կազմող N2 հավելվածով սահմանված մատակարարման ժամանակացույցի պահանջներով պայմանագրի կատարման ժամկետ է սահմանված եղել՝ 1-ին փուլի համար՝ պայմանագիրն ուժի մեջ մտնելուց 21 օրացույցային օր հետո՝ մինչև 25.04.2022թ․ներառյալ, 2-րդ փուլի համար՝ պատվիրատուի պահանջի օրվանից հաշված 10 օրացույցային օրվա ընթացքում՝ մինչև 30.06.2022թ. ներառյալ, 3-րդ փուլի համար՝ պատվիրատուի պահանջի օրվանից հաշված 10 օրացույցային օրվա ընթացքում՝ մինչև 30.09.2022թ. ներառյալ, 4-րդ փուլի համար՝ պատվիրատուի պահանջի օրվանից հաշված 10 օրացույցային օրվա ընթացքում՝ մինչև 20.12.2022թ. ներառյալ։

«Էմ-Էտ Գրուպ» ՍՊԸ-ն հրաժարվում է կատարել ԵՔ-ԷԱՃԱՊՁԲ-22/77-1 պայմանագրով նախատեսված ապրանքների մատակարարումը:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»:

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»:

Պայմանագրի 2․1․7 կետի համաձայն՝ Գնորդն իրավունք ունի՝ Միակողմանի լուծել պայմանագիրը և պահանջել հատուցելու իրեն պատճառված վնասները, եթե Վաճառողը խախտել է ապրանքի մատակարարման ժամկետները:

 ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ «Էմ-Էտ Գրուպ» ՍՊԸ-ի կողմից խախտվել է պայմանագրով սահմանված պարտավորությունները, Երևանի Շենգավիթ վարչական շրջանը, ղեկավարվելով վերը նշված իրավական հիմքերով, միակողմանի, հրաժարվում է կնքված պայմանագրից՝ համապատասխանաբար համարելով այն լուծված և պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 16-րդ ենթակետով սահմանված դրույթները:

**ՀԱՐԳԱՆՔՈՎ՝**

**ՌԱԶՄԻԿ ՄԿՐՏՉՅԱՆ**



Ֆինանսական բաժին

Կատ.՝ Ս․ Պապյան

Հեռ.011 518814